rlitschk/wikidir huggingface dataset:
De Bambi is en düütschen Medien- un Feernsehpries, de jeed Johr vun de Hubert Burda Media vergeven warrt. Na Utsaag vun de Veranstalters geiht de Pries an „Minschen mit Visionen un Kreativität, vun de de Tokiekers över dat Johr sünners andoon weern“. Wokeen mit den Pries uttekent warrt beslutt en Jury, de regelmatig ut Hubert Burda un all Baasredakteuren vun’n Burda-Konzern besteiht. De Bambi is in’t Johr 1948 vun den Verlegger vun de Film- und Moderevue Karl Fritz ut Karlsruhe in’t Leven ropen worrn. Dormit is de Bambi de öllste düütsche Medienpries. De eersten Priesdrägers weern de Schauspelers Jean Marais un Marika Rökk as ok de DEFA-Speelbaas un -mitgrünner Kurt Maetzig. Den sien Film Ehe im Schatten (1947) is dormols as de beste düütsche Film utwählt worrn. To’t 60-johrige Jubiläum hett Maetzig 2008 en Duplikat vun sien Keramik-Bambi kregen, vunwegen dat dat Original tweibroken weer. Marika Rökk ehr Dochter Gabriele Jacoby segg, dat de Figur vun ehr den Naam Bambi harr, vunwegen dat se dormols, as ehr Mudder de Pries övergeven weer, seggt harr, dat de jo utsehn de as’n Bambi. De dormols veerjohrige Deern weer woll inspireert vun Felix Salten sien Book Bambi. Eine Lebensgeschichte aus dem Walde oder
Dale Allan Gardner (* 8. November 1948 in Fairmont, Bundsstaat Minnesota, USA; † 19. Februar 2014 in Colorado) weer en US-amerikaansch Astronaut. Gardner kreeg 1970 en Bachelor in Technisch Physik vun de University of Illinois at Urbana-Champaign. Ansluutend is Gardner in de United States Navy intreeden un wurr dor to'n Marineflieger utbildt. In' Januar 1978 wurr Gardner vun de NASA as Astronautenanwärter utwählt. Nah sien Utbillen to'n Missionsspezialisten hett he in de Softwareafdeelen arbeit un weer in de Ünnerstüttensmannschap för de Space-Shuttle-Mission STS-4 tätig. An' 30. August 1983 is Gardner mit de Ruumfähre Challenger to'n eersten Mal in't All flagen. De Mission STS-8 weer de eerste Floog vun en Space Shuttle, bi de sowohl de Start as ok de Landung in de Nacht weern. Kommandant vun de Mission weer Richard Harrison Truly, Pilot weer Daniel Charles Brandenstein, de ebenso as Gardner un de beid anner Missionsspezialisten Guion Stewart Bluford un William Edgar Thornton to'n eersten Mal in't All floog. De Mission düer bit to'n 5 Setember 1983. De Hööftfracht bestunn ut den indischen Mehrzwecksatelliten Insat 1-B. De Mission STS-41-H sull in' September 1984 in' Updrag vun dat US-amerikaansch Ministerium för Verdefferenden dörführt wurrn oder dorför en TDRS-Satelliten utsetten. Wegen Problemen
Huldrych Zwingli (ok Huldreych, Huldreich un Ulrich Zwingli; * 1. Januar 1484 in Wildhaus; † 11. Oktober 1531 in Kappel am Albis) weer de eerste Reformater in Zürich. Ut de Reformatschoon in Zürich un Genf is later de Reformeerte Karken vun wurrn. In de tweede Generatschoon is mit siene Theologie vun Heinrich Bullinger un Johannes Calvin fudder maakt wurrn. Anners, as de meisten Lüde meent, weer Zwingli sien Dööpnaam «Ulrich». Den hett he to'n Andenken an den Hilligen Ulrich vun Augsborg kregen. Eerst mit de Tied hett Zwingli sülms anfungen, sien Vörnaam in Huldrych («Huldriek») um to muddeln. Dat weer woll en Speeleree mit de Volksetymologie, de mit sien Humanismus to doon harr. Na de Spraakwetenschop ehre Etymologie kummt Ulrich vun Ooldhoochdüütsch uodal «Arfbesitt» un rich «mächtig» vun her. De Familiennaam Zwingli kummt vun «Twing» vun her. En Twing is en Buernhoff mit Rickels dor umto. Ulrich sülms hett towielen an Twilling dacht un hett sik in en Reeg vun Texte vundeswegen up Latiensch «Geminius» nömmt. Martin Luther un annere hefft em hen un wenn «Zwingel» nömmt, vunwegen dat he de Hillige Schrift na sien Sinn hen dwingen dö. Ulrich Zwingli is as Söhn vun den Buern un Amann Johann
Daniel Charles Brandenstein (* 17. Januar 1943 in Watertown, Bundesstaat Wisconsin, USA) is en ehmalger US-amerikaansch Astronaut. Brandenstein kreeg 1965 en Bachelor in Mathematik un Physik vun de University of Wisconsin. In' September 1965 keem Brandenstein to de US-Navy un wurr dor to'n Marinefleger utbild. Tüschen 1968 un 1970 weer he up de Floogtüüchdräger USS Constellation un USS Ranger insett un hett 192 Kampinsätzen in' Vietnamkrieg flagen. Ansluutend hett he as Testpilot un Pilotenutbilder för de Navy arbeit. In' Januar 1978 wurr Brandenstein as Astronautenanwärter vun de NASA utwählt. He weer Verbinnenspreker (CAPCOM) un Liddmaat vun Ünnerstüttensmannschapen för de beid eerst Space-Shuttle-Flüge (STS-1 un STS-2). Nah sien tweet Ruumfloog in' Sömmer 1985 hett he as stellvertreden Direkter vun dat Flight Crew Operations Directorate arbeit, dat över de Mannschapstosommensetten vun Ruumflüüg entscheeden deiht. Van April 1987 bit September 1992 weer Brandenstein Leiter vun dat Astronautenbüro. An' 30. August 1983 is Brandenstein as Pilot vun de Ruumfähre Challenger to'n eersten Mal in't All flagen. Kommandant weer Richard Harrison Truly. Dorto keemen de Missionsspezialisten Dale Allan Gardner, Guion Stewart Bluford un William Edgar Thornton, de ok all ehrn eersten Floog maken deen. Disse Mission weer de eerste Floog vun en Space Shuttle, bi
De Flagg vun Polen wurr an’n 1. August 1919 inführt un is siet 1997 as Staatssymbol dör de poolsch Verfaten regelt. Siet 2004 wurrd in Polen an’n 2. Mai en Flaggendag fiert. De Natschonalflagg vun Polen is en horizontaal tweedeelt Flagg in Witt un Root, wobi de witt Deel baben is. De bi offiziellen Anlaten bruukt Staatsflagg wiest todem dat poolsch Staatswappen in de Midden vun den witten Striepen. De root Farvtoon weer nah Inführen vun de Flagg 1919 anfangs nich fastleggt. Eerst 1921 keem dör dat Ministerium för militärische Angelegenheiten de Broschüre „Wappen und Flagge der Republik Polen“ herut, in de Purpurroot fastleggt wurr. 1928 aber bestunn de poolsch Präsident dorup, dat Zinnoberroot de korrekte Farvtoon weer. Disse Farv wurr bit 1980 behollen, bevör dat poolsch Parlament de Farven vun de Flagg an’n 31. Januar 1980 nah de Normen vun de Internatschonale Beluchtenskommission up Root fastleggen dee. Siet Anfang vun dat 13. Johrhunnert is de witt Adler dat Symbol vun Polen. In Verbindung mit dat root Wappenschild hett dat de Grundlaag för vööl Fahnen un Flaggen vun dat Land un sien Herrscher leggt. Wladislav II. vun Polen (1386 bit 1434) Sigismund II. vun Polen (1587 bit 1632) Af 1815
Dat Ampere is de SI-Basiseenheit vör de elektrische Stroomstärk. Nömmt wurrn is dat nah franzöööschen Mathematiker un Physiker André-Marie Ampère. Siet 1946 warrt dat Ampere so defineert: En elektrisch Stroom hett de Stroomstärk vun een Ampere, wenn he dörch twee unendlich lange parallele Kabel fleet, de en Afstand vun 1 Meter hebbt un de so maakt sünd, dat de Dörchsnitt vun dat Kabel keen Influss hett, un wenn de Kraft twischen de Kabel denn 2 · 10 −7 Newton pro Meter Kabel groot is. Bi een Ampere fleet in een Sekunn 6,24150948(54) · 1018 Elektronen dörch dat Kabel. De elektrische Ladung warrt över dat Ampere defineert: een elektrische Laden vun 1 Coulomb is de Laden, de vun en Stroom vun 1 Ampere in 1 Sekunn transporteert warrt. SI-Basiseenheit Ampere | Candela | Kelvin | Kilogramm | Meter | Mol | Sekunn
William Reid Pogue (* 23. Januar 1930 in Okemah, Oklahoma, USA; † 3. März 2014 in Cocoa Beach, Florida) weer en US-amerikaansch Astronaut. Pogue kreeg 1951 en Bachelor in Billenswesen vun de Oklahoma Baptist University un 1960 en Master in Mathematik vun de Oklahoma State University. 1974 kreeg he de Ehrendokterwürde vun de Oklahoma Baptist University. Pogue keem 1952 to de United States Air Force. Nah sien Insatz in' Koreakrieg weer he ünner annern ok as Pilotenutbilder up de Edwards Air Force Base tätig. Van 1960 bit 1963 hett he Mathematik an de U.S. Air Force Academy in Colorado Springs ünnerricht. Ansluutend weer he twee Johr lang Testpilot in en Uttuuschprogramm vun de U.S. Air Force mit de britisch Royal Air Force. Pogue weer een vun de 19 Astronauten, de vun de NASA in' April 1966 utwählt wurrn. He wurr in de Ünnerstüttensmannschapen för de Crews vun de Missionen Apollo 7, 11 un 14 insett. Nich uttosluuten is, dat Pogue as Pilot vun de Kommandokapsel vun en latere Apollo-Mission in't All harr fleegen kunnt, mögelkerwies mit Apollo 19. Disse Mission wurr allerdings in' September 1970 afseggt, lang bevör de Mannschap offiziell bekanntgeven wurr. Pogue wurr denn to dat Skylab-Programm toordnet.
Ernst Molis (* 7. Januar 1905 in Köln-Nippes; † 19. März 1977) weer en düütsch Politiker un Landdagsafordneter vun de CDU. Nah den Schoolbesöök hett he en koopmännisch Utbillen afslooten un weer as koopmännisch Angestellter tätig. Af 1954 weer Molis Geschäftsführer vun de Aktion Jugendschutz/Landesarbeitsstelle Nordrhein-Westfalen. 1945 wurr he Liddmaat vun de CDU un weer in tallriek Parteigremien aktiv. Van' 20. April 1947 bit to'n 20. Juli 1962 weer Molis Liddmaat vun den Landdag Noordrhien-Westfalen. He wurr jeweils direkt wählt. Buterdem weer he van 1946 bit 1950 Liddmaat in den Stadtraat Köln. DNB-Katalog Ernst Molis up de Siet vun den Landdag Noordrhien-Westfalen
Blackmail (op plattdüütsch so veel as „Afpressen“; dt. Titel: Erpressung) is de Titel vun en britischen Kriminalfilm vun Alfred Hitchcock ut dat Johr 1929. De Film is een vun de eersten britischen Toonfilmen. Dat Dreihbook baseert op en Theaterstück vun Charles Bennett. In de Hööftrull speel Anny Ondra. Frank Webber is en jungen ehrgiezigen Inspekter bi Scotland Yard. He is mit de söten Alice White tosamen, de ehr Vadder en Daagblatt- un Tobakladen in den Londoner Stadtdeel Chelsea bedrieven deit. As Alice een Dag en längere Tiet op Frank in de Polizeiwacht töven mutt, kriegt de beiden sik in de Plünnen. Egentlich wullen se beid tohopen noch in’t Kino gahn, man as Alice buckig is, geiht Frank alleen los. Alice dröpt sik dorför heemlich mit en annern Kerl, en Maler, de ehr opletzt sien Atelier wiesen deit. De beiden hebbt dor eerst en vergnögte Tiet, man opletzt warrt de Künstler opdringlich un drückt ehr ’n Söten op. Alice geiht dat to wiet un will na Huus gahn, de Maler lett ehr aver nich weg un versöcht sik an ehr to vergahn. De Deern kann nix dorgegen doon un sleiht mit de Arms üm sik. Dorbi kriggt se en Kökenmess to
Johann Rist (ok: Johannes Rist; * 8. März 1607 in Ottensen (hüüd Stadtdeel vun Hamborg); † 31. August 1667 in Wedel (Holsteen)) weer en düütsch Dichter un evangeelsch-lutherischer Prediger. Johann Rist weer de Söhn vun de ut Nördlingen stammen evangeelschen Pastor in Ottensen Caspar Rist un sien Ehefru Margarethe Ringemuth. Nah eersten Ünnerricht dör den Vader hett Rist dat Johanneum in Hamborg, later dat Gymnasium illustre in Bremen besöcht. An de Universität Rinteln studeer Rist Theologie ünner annern bi Johannes Gisenius un Josua Stegmann. Um 1626 wessel he an de Universität Rostock. Nah dat Studium gung Rist nah Hamborg to sien Rostocker Kommilitonen Ernst Stapel. Mit de schreev un publizeer he Theaterstücke un is ok sülvst as Dorsteller uptreden. 1633 wurr Rist Huuslehrer bi den Landschriever Heinrich Sager in Heid. In dat glieker Johr hett he sück mit Elisabeth Stapel, de Süster vun sien fröh storven Früend Ernst un vun den Pinnebarger Amtsmann Franz Stapel verlobt. Mit Hülp vun den Letzteren wurr he in't Fröhjohr 1635 to'n Pastor in dat dormals däänsch Wedel an de Ünnerelv dicht bi Hamborg beropen. Kört nah den Amtsanträe hett Rist sien Verlobte heiraadt. Fiev Kinner harr dat Paar, vun de aber twee fröh storven
Blackmail (engelsch för Afpressen) betekent Blackmail, US-amerikaansch Filmdrama ut dat Johr 1920, Blackmail, düütsche Band, Blackmail, brietsch Kriminalfilm vun Alfred Hitchcock ut dat Johr 1929, Blackmail, US-amerikaansch Film ut dat Johr 1939, Blackmail, US-amerikaansch Film Noir ut dat Johr 1947, Blackmail, brietsche Feernsehreeg ut dat Johr 1965, Black Mail, indischen Film ut dat Johr 1973, Blackmail, US-amerikaansch Feernsehfilm ut dat Johr 1991, Blackmail, indischen Thriller ut dat Johr 2005. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
The 39 Steps betekent The Thirty-Nine Steps, Aventüer-Roman vun den schottschen Schriever John Buchan, The 39 Steps, brietsch Thriller vun Alfred Hitchcock ut dat Johr 1935, The 39 Steps, brietsch Thriller ut dat Johr 1959, The Thirty Nine Steps, brietsch Thriller ut dat Johr 1978, The 39 Steps, brietsch Feernsehfilm ut dat Johr 2008, The 39 Steps, Theaterstück na den Roman ut dat Johr 2005, 39 Steps, kanaadsche Alternativ- un Punk-Rock-Grupp, 39 Steps, Musikalbum vun den Gitarrspeler John Abercrombie ut dat Johr 2013. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Anders Franzén (* 23. Juli 1918; † 8. Dezember 1993) weer en sweedsch Marinetechniker un Amateur-Marinearchäoloog. He hett an de Königlich Technische Hoochschool in Stockholm studeert. Berühmt wurr he dordör, dat he dat Wrack vun dat 1628 in’ Haben vun Stockholm sunken Kriegsschipp Vasa weer upfunnen hett. He hett sück aber ok an dat Upfinnen un Bargen vun anner Scheep bedeeligt. Vasamuseum (düütsch) Franzen bi Find a Grave (engelsch]
Plutinos – nich to verwesseln mit de Plutoiden – stellt in de Astronomie en sünnere Grupp vun Asteroiden dor: Betekent warrt dormit de Objekten ut’n Kuipergördel, de glieke Bahnelementen as Pluto hebbt. Jemehr Ümloopbahnen staht in en 3:2-Bahnresonanz to de Ümloopbahn vun Neptun un blieft dordör bestännig. In de Tiet, in de Neptun dreemol üm de Sünn löpt, ümkreist ehr de Plutinos tweemol. Dör disse Synchronisatschoon kamt de Himmelskörpers nich in de Neeg vun’n Neptun. Annerre Ümloopbahnen weern nich över längere Tiet bestännig. Blangen de Twotinos sünd de Plutinos de bekanntsten resonanten Kuipergördel-Objekten Ruchweg 63 Johren na Pluto sülvst weern vun’n 14. bit 17. September 1993 achter’nanner veer Plutinos opdeckt. Opstunns warrt de Tall vun de grötteren Plutinos (mehr as 100 km Dörmeter) op mehr as dusend schätzt. Man, to Tiet gifft dat noch nich veel Weten över de Kuipergördle-Objekten (KBOs), so dat de Afschätzen noch nich nipp un nau is. Na hüütige Överleggen sünd dör de Gasresen to de Tiet, as dat Sünnsystem sik billt hett, mööglicherwies Planetesimalen in dat butere Rebeet (Kuipergördel un Oortsche Wulk) aflenkt worrn. Dorbi hett sik de Ümloopbahn vun’n Neptun vergröttert. Modellreken hebbt nawiest, dat de Neptun dorbi op sien Weg de Objekten, de
En Plutoid is in de Astronomie en transneptunschen Dwargplanet. De Begreep dröff nich mit de Plutinos dör’nanner bröcht warrn, ok wenn enkelte Himmelskörper to beide Gruppen tohöörn doot. De Internatschonale Astronoomsche Union (IAU) hett an’n 11. Juni 2008 beslaten, dat de Plutoiden en Ünnerklass vun de Dwargplaneten wesen schüllt. Dorna is en Plutoid en Objekt, dat en Ümloopbahn üm de Sünn hett un noog Masse opwiest, üm dör sien egene Swoorkraft en hydrostaatsche Gliekgewichtsform (ruchweg kugelförmig) antonehmen. Butendem drööft se jemehr Ümloopbahn nich vun annere Objekten freerüümt hebben, as dat bi de Planeten is un dat dröff sik bi jem ok nich üm en Maand hanneln. In’n Ünnerscheed to annere Dwargplaneten mööt Plutoiden en grote Halfass opwiesen, de grötter is as de vun’n Neptun. Na disse Egenschoppen is de Dwargplanet (1) Ceres vun de Pöutoiden utslaten, vunwegen dat he in’n Asteroidengördel twüschen Mars un Jupiter liggt un dormit en lüttere Halfass hett as Neptun. To de Tiet, as de Begreep defineert worrn is, geev dat blots twee Objekten, de to de Plutoiden reken warrn künnen. Dat weer to’n een (134340) Pluto sülvst, vun den de Naam afleidt is, un to’n annern de wat gröttere (136199) Eris. Intwüschen sünd noch annere
Kari Sakari Ylianttila (* 28. August 1953 in Rovaniemi) is en ehmalger finnischer Skispringer un aktiv Skisprungtrainer. To'n eersten Mal bi en internatschonalen Wettstried is he 1971 bi de Veerschanzentournee, aber sien Karriere leep ehrder langsam an. So bleev sien gröttste Spood de Gewinn vun de 26. Veerschanzentournee in' Winter 1977/78; he wunn in Bischofshofen, keem in Innsbruck un Garmisch-Partenkirchen up den tweeten un in Oberstdorf up den darten Platz. Dornah gelung hüm aber ok kien Sieg mehr un 1982 hett he sien aktiv Loopbahn afslooten. 1972 un 1980 hett he an de Olympisch Winterspelen deelnommen. Van 1987 bit 1994 weer Yliantitila den Trainer vun de finnisch Skisprungmannschap, de he to tallriek Medaillenerfolgen führen dee. Jüstergrad legendär sünd de nich selten handfast Utnannersetten, de he sück mit Matti Nykänen, sien besten, aber ok besünners licht düll wurrn, Springer, leefert hett. Van 1994 bit 2004 weer he Trainer vun de amerikaansch Skisprungmannschap un hett sien Wahnsitt nah Park City verleggt. Sien Upgaav weer dat, bi to de Olympisch Winterspielen 2002 in Salt Lake City en konkurrenzfähige amerikaansch Mannschap to formen; de USA weern in't Skispringen bit to disse Tiet ehrder en Entwicklungsland. Dat Teel wurr blots bedingt reckt. Ylianttila hett dat
Mess is en Mengels ut den Schiet vun de Deerter in'n Stall un dat Strei, tomehrst Stroh, aver ok Sagels oder Hemp. De Mess mutt regelmatig mit de Messfork oder annere Warktüüch afmesst warrn un kummt denn tomehrst op den Messhümpel. Later warrt he mit en Messstreier op dat Feld verdeelt. De Mess hett en hogen Nitratgehalt un is dorüm en goden Dünger. Fröher müssen de Lüüd den Mess noch mit de Fork op dat Feld verdelen. Dat Holen vun Deerter in Deepstallen warrt hüüt kuum noch maakt, vundaag warrt de mehrsten grötteren Deerter as Rinner oder Swien in de landweertschopliche Produkschoon op Spaltenboddens holen, so dat blot noch Addel anfallen doot. Peer warrt tomehrst noch in instreite Boxen holen. Wenn de Mess nich regelmatig afmesst warrt, kann dat Problemen mit de Stallhygien geven. Mess is en good Nehrbodden för vele Bakterien, Poggenstöhl un ok en Nestplatz för Flegenlarven.
En Bloodgift oder Hämotoxin (vun hämo „Blood“ un toxin „Gift“) is en Stoff, de dör sien cheemsch Egenschoppen dat Blood, dat Bloodstollen oder dat Bloodbilln so verännert, dat de Transport- un Stoffwesselfunkschonen vun’t Blood minnert oder vullstännig hinnert warrt. Bedropen sünd dorvun vör allen de Roden Bloodkörpers un dat Knakenmark, wat to’n Schaden an’n Bloodkreisloop bit hen to’n Kreisloopkollaps föhren kann En bekannt Bispeel för en Bloodgift is Kohlenstoffmonoxid (CO). Dor sien Egenschoop, sik faster an’t Hämoglobin to binnen as Suerstoff, warrt dör dat Gas de Versorgen vun de Zellen mit Suerstoff över’t Blood minnert. Anners as bi’t Zellgift – dorto höört ünner annern eenige Slangengiften, Benzol oder Dioxinen – warrt dör dat Bloodgift de Zellen nich sülvst angrepen, man de Schaden warrt dör Ünnerversorgen vun Suerstoff oder Nehrstoffen veroorsaakt. En Nervengift wirkt dorgegen schaadhaft op dat Nervensystem. Dorto höört eenige Drogen aver ok Pielgiften as Curare oder Bufotenin.
Guus van Hecking-Colenbrander (eegentlich: Gustaaf Paul van Hecking-Colenbrander; * 7. November 1887 in Sourabaja; † 13. März 1945 in Zeist) weer en nedderlannsch Footballspeler. He is de Söhn vun Johan Hendrik van Hecking Colenbrander ut de Nedderlannen un sien indoneesch Fru Catharina Rica Geertruida Couperus. In den Nedderlannen speel van Hecking-Colenbrander för Velocitas Breda. Sien eerst un eenzig Lännerspeel för de Nedderlannen hett van Hecking-Colenbrander an' 10. Mai 1908 bi en spoodriek Früendschapsspeel gegen de Mannschap ut Frankriek bestreeden, dat 4:1 för de Nedderlannen utgung. Dorbi stunn de Afwehrspeler in dat Team vun Bondstrainer Cees van Hasselt in de Startformatschoon vun de Oranije. Indrag in de Datenbank vun Weltfussball.de Guus van Hecking-Colenbrander in dr Datenbank vun transfermarkt.de Guus van Hecking-Colenbrander in de Datenbank vun wereldvanoranje.nl List vun de in't Utland boren nedderlannsch Natschonalspeler up rsssf.com Bild vun de Natschonalmannschap van' 10. Mai 1908 up beeldbank.nationaalarchief.nl Guus van Hecking-Colenbrander in de Datenbank vun voetbalstats.nl Speelbericht: Nedderlannen - Frankriek 4:1 up iffhs.de
Matteo Renzi (* 11. Januar 1975 in Florenz) is en italieensch Politiker (PD) un van Februar 2014 bit Dezember Ministerpräsident vun Italien. Van 2009 bit 2014 weer he Börgermeester vun Florenz. Tovör weer he siet 2004 Präsident vun de Provinz Florenz. In en Basisafstimmen ünner Parteianhänger wurr Renzi an' 8. Dezember 2013 to'n Vörsitter (segretario) vun de Partito Democratico wählt. Renzi is in Rignano sull'Arno, den Wahnoort vun sien Öllern upwussen. Sien Vader Tiziano weer van 1985 bit 2002 Gemeenderaat vun de Partito Popolare Italiano (PPI) in disse Stadt. Matteo Renzi studeer an de Universität Florenz, wo he 1999 sien Studium vun de Rechtswetenschap mit Diplom afslooten hett. Nah dat Studium hett he bi de vun sien Vader in Genua grünnd Marketing-Firma CHIL srl (hüüd CHIL Post srl) arbeit, todem hull he van 1999 bis 2004 gemeensam mit sien Süster de Mehrheitsandeelen an dat Ünnernehmen. Renzi is siet 1999 mit en Gymnasiallehrerin verheiraadt un hett dree Kinner. De politische Loopbahn vun Renzi fung all in de Studientiet an. 1996 nehm he an de Grünnen vun dat Comitati per Prodi, to'n Ünnerstütten vun den Wahlkamp vun Romano Prodi deel un is in den PPI intreden, de sien Vörsitter för de Provinz
Frederick Fred Sydney Stolle (* 8. Oktober 1938 in Hornsby, Sydney) is en ehmalger austraalsch Tennisspeler. He wunn in sien Loopbahn de Herrenenzel bi de French Open 1965 (Endspeel gegen Tony Roche]) un US Open 1966 (Endspeel gegen John Newcombe). De Titel bi de austraalsch Meesterschapen un in Wimbledon kunn he nie nich winnen, ofschons he tweemal bi de Australian Open un dreemal bi de engelsch Meesterschapen in't Finale stunn. In't Düppel harr he mehr Spood as in't Eenzel. So wunn he dreemal de Australian Open, tweemal Wimbledon, tweemal de French Open un dreemal de US Open. Ok in' Mixed hett he all tosommen fiev Grand-Slam-Turniere wunnen. Mit de austraalsch Mannschap wunn he van 1964 bit 1966 den Davis Cup. Sie hööchste Platzeeren up de Tennis-Weltranglist weer Platz 2 in dat Johr 1966. 1985 wurr he in de International Tennis Hall of Fame upnommen. ATP-Profil vun Fred Stolle (engelsch) ITF-Profil vun Fred Stolle (engelsch) Davis-Cup-Statistik vun Fred Stolle (engelsch) Fred Stolle in de „International Tennis Hall of Fame“ (engelsch; mit Bild)
Scott Brash, MBE (* 23. November 1985 in Peebles, Schottland) is en britisch Springrieder. Sien Vader weer Jockey un so keem he all mit söben Johr to Peer un hett mit negen Johr sien eerst Turnier reeden. 2010 is he bi de Weltriederspelen in dat US-amerikaansch Lexington antreden un keem in't Eenzel up Rang 37. Bi de Olympisch Spelen 2012 in London wunn he mit de britisch Equipe de Goldmedaille, in't Eenzel keem he up den 5. Platz. In de Johren 2013 un 2014 wunn he jewiels de Gesamtwertung vun de Global Champions Tour. Mit den Siegen in de Groot Priesen vun Genf 2014 un Aken 2015 gelung dat Scott Brash as eerst Rieder, en Bonus vun 500.000 Euro in' Rahmen vun den Grand Slam vun de Springrieder to winnen. Van Dezember 2013 (as he Ben Maher aflööst harr) bit März 2015 un weer siet Mai 2015 hett Brash de Führung in de Springrieder-Weltranglist inne. Hello Sanctos (*2002, gung tovör ünner de Naam Sanctos van het Gravenhof in' Sport), bruun Belgischer Sportpeerd-Wallach, Vader: Quasimodo van de Molendreef, Modervader: Nabab de Reve; tovör vun Peter Wylde, Katharina Offel, Koen Vereecke, Alexander Kumps un Willem Greve reeden Ursula XII (* 2001), bruun
De Knieptaang, ok Biettaang nömmt, is en Taang mit twee kielförmig Sneeden. De Knieptaang deent to dat Ruttrecken van Nagels un to dat Afkniepen vun Draht oder dünn Metallstiften. Se is ut Warktüückstahl maakt un en vun de öldsten Taangformen överhoopt. Ja nah Grött un orm vun den Taangkopp laaten sück mit en rullen Hebelbewegung Nagels un Krampen ut fasten Ünnergrund ruttrecken. Wiktionary: Kneifzange – Bedüdensverklaren, Woortherkamen, Synonymen, Översetten Kneifzange. In: Meyers Großes Konversations-Lexikon. 6. Oplaag. Band 11, Bibliographisches Institut, Leipzig/Wien 1907, S. 169. Die Kneifzange. Up: knipex.de